b'\n_START_ARTICLE_\nKongeegen\n_START_PARAGRAPH_\nKongeegen eller konge-egen er et gammel eketre i J\xc3\xa6gerspris Nordskov ved J\xc3\xa6gerspris p\xc3\xa5 Sj\xc3\xa6lland. Den har en ansl\xc3\xa5tt alder p\xc3\xa5 1500 \xe2\x80\x93 2000 \xc3\xa5r, hvilket trolig gj\xc3\xb8r den til Nordeuropas eldste eketre._NEWLINE_Kongeegen har en gang hatt en omkrets p\xc3\xa5 over 14 meter, og var et stort tre allerede under Gorm den gamles regjeringstid. Kong Frederik VII og Grevinne Danner skal en gang ha s\xc3\xb8kt tilflukt i treets hulrom i forbindelse med et tordenv\xc3\xa6r._NEWLINE_I 1986 ble en podning, Danneregen \xe2\x80\x93 til minne om Grevinne Danner, plantet i parken ved J\xc3\xa6gerspris slott av prins Henrik.'